জাকাৰ্টাত অনুষ্ঠিত হৈ থকা এছিয়ান গেইমছত মহিলাৰ ৪০০ মিটাৰত ৰূপৰ পদক জিনা অসমৰ হিমা দাস আজি অনুষ্ঠিত মহিলাৰ ২০০ মিটাৰৰ ছেমিৰ পৰাই বাহিৰ হৈছে। পিছে দৌৰত পিছপৰা বাবে নহয়, আধা ছেকেণ্ড আগতেই দৌৰা বাবেহে, অৰ্থাৎ ভুল আৰম্ভণিৰ বাবেহে হিমাক অযোগ্য ঘোষণা কৰা হ'ল।
ফলত প্ৰতিযোগিতাখনত দ্বিতীয়টো পদক জিকাৰ স্বপ্ন ধূলিসাৎ হ'ল হিমাৰ। গোটেই দেশবাসীৰ লগতে অসমৰ সকলো ৰাইজে আশাৰে বাট চাই আছিল আজিৰ হিমাৰ প্ৰদৰ্শনৰ বাবে। কিন্তু আৰম্ভণিৰ খোজটোৱেই দুৰ্ভাগ্য আনি দিলে প্ৰতিভাশালী খেলুৱৈগৰাকীলৈ। ভুল আৰম্ভণিৰ বাবে খেল পৰিচালকে হিমাৰ লগতে আন এগৰাকীক অযোগ্য ঘোষণা কৰে।
আনহাতে হিমাৰ সৈতে একেলগে দৌৰা ভাৰতৰ দুতী চান্দে ব্যক্তিগত শ্ৰেষ্ঠ প্ৰদৰ্শনেৰে ২৩ ছেকেণ্ডেৰে ফাইনেলত প্ৰৱেশ কৰিছে। উৰিষ্যাৰ খেলুৱৈগৰাকীয়ে ছেমিত প্ৰথম স্থান দখলেৰে স্বৰ্ণ জয়ৰ সম্ভাৱনা দেখুৱায়।
উল্লেখযোগ্য যে হীটছত হিমাই নিজৰ গ্ৰুপত ২৩.৪৭ ছেকেণ্ড সময় লৈ চতুৰ্থ স্থানত ৰৈছিল যদিও সময় মানৰ বিবেচনাত ছেমিত স্থান লাভ কৰিছিল।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
